CELEX: 62021TN0182
Language: lv
Date: 2021-04-07 00:00:00
Title: Lieta T-182/21: Prasība, kas celta 2021. gada 7. aprīlī – PKK/Padome

7.6.2021   
            
            
               LV
            
            
               Eiropas Savienības Oficiālais Vēstnesis
            
            
               C 217/50
            
         
      Prasība, kas celta 2021. gada 7. aprīlī – PKK/Padome
      (Lieta T-182/21)
      (2021/C 217/66)
      Tiesvedības valoda – angļu
      
         Lietas dalībnieki
      
      
         Prasītāja: Kurdistan Workers’ Party (PKK) (pārstāvji: A. van Eik un T. Buruma)
      
         Atbildētāja: Eiropas Savienības Padome
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Padomes Lēmumu (KĀDP) Nr. 2021/142 un Padomes Īstenošanas regulu 2021/138, ciktāl tie attiecas uz PKK (a.k.a. KADEK a.k.a. KONGRA-GEL);
               
            
                  —
               
               
                  papildus prasītāja lūdz piespriest atmaksāt tiesāšanās izdevumus ar procentiem, kas tiks aprēķināti vēlāk.
               
            
         Pamati un galvenie argumenti
      
      Prasības pamatošanai prasītājs izvirza septiņus pamatus.
      
                  1.
               
               
                  Ar pirmo prasības pamatu tiek apgalvots, ka Padomes Lēmums (KĀDP) 2021/142 (1) un Padomes Īstenošanas regula 2021/138 (2) neesot spēkā, ciktāl tie attiecas uz prasītāju, jo ar tiem tiekot pārkāpts tiesiskās drošības princips un/vai Padomes Kopējās nostājas 2001/931/KĀDP 1. panta 2. punkts (3) un/vai Padomes Regulas Nr. 2580/2001 2. panta 3. punkts. (4) Prasītāja apgalvo, ka Padome neesot norādījusi skaidru un precīzu PKK konceptualizāciju.
               
            
                  2.
               
               
                  Ar otro prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā, ciktāl tiek attiecas uz prasītāju, jo prasītāju nevarot kvalificēt par grupu vai organizāciju, kas iesaistīta terora aktos, kā tas ir definēts Padomes Kopējās nostājas 2001/931/KĀDP 1. panta 3. punktā.
               
            
                  3.
               
               
                  Ar trešo prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā, ciktāl tie attiecas uz prasītāju, jo neesot pieņemts kompetentās iestādes lēmums Padomes Kopējās nostājas 2001/931/KĀDP 1. panta 4. punkta izpratnē.
               
            
                  4.
               
               
                  Ar ceturto prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā tiktāl, ciktāl tie attiecas uz prasītāju, jo Padome neesot veikusi pienācīgu pārskatīšanu, kā tas tiek prasīts Padomes Kopējās nostājas 2001/931/KĀDP 1. panta 6. punktā.
               
            
                  5.
               
               
                  Ar piekto prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā tiktāl, ciktāl tie attiecas uz prasītāju, jo lēmums un regula neatbilst samērīguma un subsidiaritātes prasībām.
               
            
                  6.
               
               
                  Ar sesto prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā tiktāl, ciktāl tie attiecas uz prasītāju, jo tie neatbilstot pienākumam norādīt pamatojumu atbilstoši Līguma par Eiropas Savienības darbību 296. pantam.
               
            
                  7.
               
               
                  Ar septīto prasības pamatu tiek apgalvots, ka Padomes Lēmums (KĀDP) 2021/142 un Padomes Īstenošanas regula 2021/138 neesot spēkā tiktāl, ciktāl tie attiecas uz prasītāju, jo ar tiem tiekot pārkāptas prasītāja tiesības uz aizstāvību un uz efektīvu tiesību aizsardzību tiesā.
               
            
         (1)  Padomes Lēmums (KĀDP) 2019/142 (2021. gada 5. februāris), ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2020/1132 (OV 2021, L 43, 14. lpp.).
      
         (2)  Padomes Īstenošanas regula (ES) 2021/138 (2021. gada 5. februāris), ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar ko atceļ Īstenošanas regulu (ES) 2020/1128 (OV 2021, L 43, 1. lpp.).
      
         (3)  Padomes Kopējā nostāja 2001/931 (2001. gada 27. decembris) par konkrētu pasākumu īstenošanu cīņā pret terorismu (OV 2001, L 344, 93. lpp.).
      
         (4)  Padomes Regula (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV 2001, L 344, 70. lpp.).